title: http://risaleoku.com/oku/osmektubat/503
article: Íاوچنجى مسئله اولان اوچنجى رساله|@
  Ğ(شو مسئله عموم إخوانمڭ أكثرى لسانِ حال ايله و بر قسمنڭ لسانِ قال ايله ايتدكلرى عمومى بر سؤالڭ، خاص و خصوصى و محرمجه بر جوابيدر.)|@
  Ï سؤال:|@
  *سنڭ زيارتڭه گلن هركسه دييورسڭ كه: "بنم شخصمدن بر همّت بكلهمهيڭز و شخصمى مبارك طانيمايڭز. بن مقام صاحبى دگلم. عادى بر نفرڭ مشير مقامنڭ أوامرينى تبليغى گبى، بن ده معنوى بر مشيريت مقامنڭ أوامرينى تبليغ ايدييورم. هم مفلس بر آدمڭ، غايت قيمتدار و زنگين ألماس و مجوهرات دكّاننڭ دلاّلى اولديغى گبى· بن دخى، مقدّس و قرآنى بر دكّانڭ دلاّلىيم." دييورسڭ. حالبوكه "عقلمز علمه محتاج اولديغى گبى، قلبمز دخى بر فيض ايستر، روحمز بر نور ايستر و هكذا چوق جهتله چوق شيلر ايستهيورز. سنى حاجاتمزه يارايهجق آدم ظن ايدوب، سنڭ زيارتڭه گلييورز. بزه عالمدن زياده بر صاحبِ ولايت، صاحبِ همّت و صاحبِ كمالات لازم. أگر حقيقتِ حال ديديگڭ گبى ايسه، زيارتڭزه ياڭليش گلدك." لسانِ حاللرى دييور.|@
  Ï الجواب:|@
  *بش نقطهيى ديڭلهيڭز، صوڭره دوشونڭز. زيارتڭز بيهوده مى، يوقسه فائدهلى ميدر؟ او وقت حكم ايديڭز.|@
  Ï برنجى نقطه:|@
  *ناصلكه بر پادشاهڭ عادى بر خدمتكارى و بيچاره بر نفرى· پادشاه نامنه فريقلره، پاشالره هداياىِ شاهانهسنى و نشانلرينى ويرييور، اونلرى منّتدار ايدييور. أگر فريقلر و مشيرلر، "بو عادى نفره نهدن تنزّل ايدوب، ألندن إحسان و نشانلرى آلييورز؟" ديسهلر، مغرورانه بر ديوانهلكدر. أگر او نفر دخى· وظيفهسنڭ خارجنده مشيره قيام ايتمزسه، كندينى اوندن يوكسك گورسه، أبلهجهسنه بر ديوانهلكدر. هم أگر او ممنون اولان فريقلردن بريسى، متشكّرانه او نفرڭ قولبهجگنه تنزّلاً مسافر گيتسه· قورو أكمكدن باشقه بولميان او نفر محجوب قالمامق ايچون، او حالى گورن و بيلن پادشاه (ألبته او نفرينى محجوب ايتمهمك ايچون) مطبخِ شاهانهدن، صادق خدمتكارينڭ محترم مسافرينه طبله گوندرر. اويله ده: قرآنِ حكيمڭ صادق بر خدمتكارى، نه قدر عادى اولورسه اولسون قرآن نامنه، أڭ بيوك إنسانلره أمرلرينى چكينميهرك تبليغ ايدر و أڭ زنگين روحلى اولانلره قرآنڭ عالى ألماسلرينى يالوارهرق متذلّلانه دگل، بلكه مفتخرانه و مستغنيانه صاتار. اونلر نه قدر بيوك اولورسه اولسون، او عادى خدمتكاره، وظيفه باشنده ايكن تكبّر ايدهمزلر. و او خدمتكار دخى، اونلرڭ اوڭا مراجعتنده، كندينه مدارِ غرور بولاماز.. و حدّندن تجاوز ايتمز. أگر او خزينهِٔ قدسيهنڭ مشتريلرى ايچنده بعضلرى، او بيچاره خدمتكاره ولايت نظريله باقسهلر و بيوك طانيسهلر· ألبته حقيقتِ قرآنيهنڭ مرحمتِ قدسيهسى شانندندر كه، او خدمتكارينى محجوب ايتمهمك ايچون، خزينهِٔ خاصّهِٔ إلٰهيهدن، او خدمتكارڭ هيچ خبرى و مدخلى اولمادن، اونلره مدد ويرسين و همّت ايدهرك فيضدار ايتسين.|@
  Ğ(شو مسئله عموم إخوانمڭ أكثرى لسانِ حال ايله و بر قسمنڭ لسانِ قال ايله ايتدكلرى عمومى بر سؤالڭ، خاص و خصوصى و محرمجه بر جوابيدر.)|@
  Ï سؤال:|@
  *سنڭ زيارتڭه گلن هركسه دييورسڭ كه: "بنم شخصمدن بر همّت بكلهمهيڭز و شخصمى مبارك طانيمايڭز. بن مقام صاحبى دگلم. عادى بر نفرڭ مشير مقامنڭ أوامرينى تبليغى گبى، بن ده معنوى بر مشيريت مقامنڭ أوامرينى تبليغ ايدييورم. هم مفلس بر آدمڭ، غايت قيمتدار و زنگين ألماس و مجوهرات دكّاننڭ دلاّلى اولديغى گبى· بن دخى، مقدّس و قرآنى بر دكّانڭ دلاّلىيم." دييورسڭ. حالبوكه "عقلمز علمه محتاج اولديغى گبى، قلبمز دخى بر فيض ايستر، روحمز بر نور ايستر و هكذا چوق جهتله چوق شيلر ايستهيورز. سنى حاجاتمزه يارايهجق آدم ظن ايدوب، سنڭ زيارتڭه گلييورز. بزه عالمدن زياده بر صاحبِ ولايت، صاحبِ همّت و صاحبِ كمالات لازم. أگر حقيقتِ حال ديديگڭ گبى ايسه، زيارتڭزه ياڭليش گلدك." لسانِ حاللرى دييور.|@
  Ï الجواب:|@
  *بش نقطهيى ديڭلهيڭز، صوڭره دوشونڭز. زيارتڭز بيهوده مى، يوقسه فائدهلى ميدر؟ او وقت حكم ايديڭز.|@
  Ï برنجى نقطه:|@
  *ناصلكه بر پادشاهڭ عادى بر خدمتكارى و بيچاره بر نفرى· پادشاه نامنه فريقلره، پاشالره هداياىِ شاهانهسنى و نشانلرينى ويرييور، اونلرى منّتدار ايدييور. أگر فريقلر و مشيرلر، "بو عادى نفره نهدن تنزّل ايدوب، ألندن إحسان و نشانلرى آلييورز؟" ديسهلر، مغرورانه بر ديوانهلكدر. أگر او نفر دخى· وظيفهسنڭ خارجنده مشيره قيام ايتمزسه، كندينى اوندن يوكسك گورسه، أبلهجهسنه بر ديوانهلكدر. هم أگر او ممنون اولان فريقلردن بريسى، متشكّرانه او نفرڭ قولبهجگنه تنزّلاً مسافر گيتسه· قورو أكمكدن باشقه بولميان او نفر محجوب قالمامق ايچون، او حالى گورن و بيلن پادشاه (ألبته او نفرينى محجوب ايتمهمك ايچون) مطبخِ شاهانهدن، صادق خدمتكارينڭ محترم مسافرينه طبله گوندرر. اويله ده: قرآنِ حكيمڭ صادق بر خدمتكارى، نه قدر عادى اولورسه اولسون قرآن نامنه، أڭ بيوك إنسانلره أمرلرينى چكينميهرك تبليغ ايدر و أڭ زنگين روحلى اولانلره قرآنڭ عالى ألماسلرينى يالوارهرق متذلّلانه دگل، بلكه مفتخرانه و مستغنيانه صاتار. اونلر نه قدر بيوك اولورسه اولسون، او عادى خدمتكاره، وظيفه باشنده ايكن تكبّر ايدهمزلر. و او خدمتكار دخى، اونلرڭ اوڭا مراجعتنده، كندينه مدارِ غرور بولاماز.. و حدّندن تجاوز ايتمز. أگر او خزينهِٔ قدسيهنڭ مشتريلرى ايچنده بعضلرى، او بيچاره خدمتكاره ولايت نظريله باقسهلر و بيوك طانيسهلر· ألبته حقيقتِ قرآنيهنڭ مرحمتِ قدسيهسى شانندندر كه، او خدمتكارينى محجوب ايتمهمك ايچون، خزينهِٔ خاصّهِٔ إلٰهيهدن، او خدمتكارڭ هيچ خبرى و مدخلى اولمادن، اونلره مدد ويرسين و همّت ايدهرك فيضدار ايتسين.|@